ഓഡര് ചെയ്ത സമയത്ത് കോഫി ലഭിച്ചില്ല യുവതി റെസ്റ്റോറന്റ് തല്ലിതകര്ത്തു ഇഷ്ടപ്പെട്ട ഭക്ഷണം ലഭിക്കാനായി റെസ്റ്റോറന്റില് കുറച്ച് സമയം കാത്തിരിക്കാന് ആളുകള് തയ്യാറാണ്. എന്നാല് ഒരു കോഫി ലഭിക്കാന് എത്ര നേരം കാത്തിരിക്കും ? സന്ദര്ഭം പോലെയിരിക്കും എന്നാണ് പലരുടേയും ഉത്തരം. കഴിഞ്ഞ ദിവസം അമേരിക്കയിലെ അര്ക്കന്സാസിലെ ഒരു മക്ഡൊണാള്ഡ്സ് ഔട്ട്ലെറ്റില് അത്തരം ഒരു സംഭവം നടന്നു. ഓഡര് ചെയ്ത സമയത്ത് കോഫി ലഭിക്കാതെ വന്നപ്പോള് യുവതി റെസ്റ്റോറന്റ് തല്ലിതകര്ത്തു. കോഫി ഓഡര് ചെയ്ത് അഞ്ചു മിനിറ്റ് കഴിഞ്ഞിട്ടും ലഭിക്കാത്തതാണ് യുവതിയെ പ്രകോപിതയാക്കിയത്. ജീവനക്കാരോട് ജോലിയില് കൂടുതല് ശ്രദ്ധ കേന്ദ്രീകരിക്കാന് ആവശ്യപ്പെട്ടായിരുന്നു ആക്രമണം. യുവതിയുടെ പ്രവൃത്തികള് സംഭവസ്ഥലത്ത് ഉണ്ടായിരുന്ന ഒരു ടിക്ക്ടോക്കര് ക്യാമറയില് പകര്ത്തി സമൂഹമാദ്ധ്യമങ്ങളില് കൂടി പ്രചരിപ്പിച്ചു. സമൂഹമാദ്ധ്യമങ്ങളിലൂടെ യുവതിക്കതിരെ രൂക്ഷ വിമര്ശനവുമായി നിരവധി ആളുകള് രംഗത്തെത്തിയിട്ടുണ്ട്. ക്ഷമ പഠിക്കൂ, അല്പം കോഫിക്കായി അഞ്ചു മിനിറ്റ് കൂടി കാത്തിരുന്നു കൂടെ തുടങ്ങി നിരവധി ചോദ്യങ്ങളാണ് പോസ്റ്റിനു താഴെ ആളുകള് ഉന്നയിക്കുന്നത്.